Ma ei oska täpselt öelda miks, aga esimene tutvus Bukowskiga tundus huvitavam kui see raamat. Kindlasti oli "Naised" kirjum, kuna seal oli rohkem vahelduvaid tegelasi ja peategelane elas täisverelist vaese inimese põnevat elu. Hollywood on kirjutatud 10 aastat hiljem ja päriselus on lõpuks hakatud kirjanikku tunnustama ja ta võib rahulikult Hollywoodi koorekihiga samas ruumis ja nende tühisust põlastades koos oma ühe ja kindla naisega head veini juua. Ilmselt on asi  raamatu sisus, mitte kirjutusoskuses, kuigi eestikeelse tõlke kirjavead panid mind mõtlema, et äkki on konarlikkus tõlkija süü.